Velger låntaker å innfri hele eller deler av fastrentelånet i bindingstiden, vil det bli beregnet over- eller underkurs. Det betyr at hvis renten på et nytt lån er lavere enn renten på fastrentelånet, må man betale overkurs som en kompensasjon for långivers tapte renteinntekter. Er dagens rente høyere enn renten på fastrentelånet man innfrir, oppstår en underkurs.